cyanic-selkie/wikianc huggingface dataset:
Corpse Bride
Handling
Der øver han seg på løftene, men mislykkes først hver gang. Endelig blir han trygg på seg selv og klarer å resitere dem. Han plasserer til slutt ekteskapsringen på en trerot som minner om en menneskehånd. Da han har gjort det griper hånden plutselig ham, og opp fra jorden stiger «Emily» (Helena Bonham Carter), likbruden, og erklærer at Victor er hennes mann. Hun ble mysteriøst drept på sin bryllupsdag, og har ventet på at hennes brudgom skal komme og gjøre krav på henne siden. «Emily» tar Victor med sin det overraskende farverike, levende og musikalske de dødes land.
Roller
Alle skuespillerne har stemmer til rollene.
Elliðavatn
Elliðavatn er en innsjø på Island i området rundt hovedstaden Reykjavík. Sjøen har et areal på 1,8 km² og er 2,7 meter på det dypeste. Elliðavatn var opphavelig to vatn, Vatnsendavatn (i Kópavogur) og Vatns Vatn (i Reykjavík) som var knyttet sammen gjennom et smalt sund ved Þingnes. I årene 1924–1928 ble det bygget en demning ved Elliðavatnsengi og vatnets areal ble etter dette fordoblet.
Cardiff
Historie
Nok et slott, Castell Coch («det røde slottet») ligger nordvest for sentrum. Dette er en viktoriansk folly tegnet av Burges for markien, og bygget i 1870-årene. Eksteriøret har blitt brukt under innspilling av flere fjernsynsserier, som ITV-serien «The Worst Witch».
Kultur, medier, sport og turisme
Byens fotballag er Cardiff City FC, kjent som «The Bluebirds». Byen har også et rugbylag, Cardiff Blues, og ishockeylaget Cardiff Devils. Det lokale stadionet Millennium Stadium har internasjonal standard, og i 1958 ble Samveldelekene arrangert i Cardiff.
Saltlageret i Lübeck
De eldste lagerbodene er oppført på 1500-tallet, de yngste på 1700-tallet. Saltet kom fra gruver i Lüneburgområdet og ble fraktet til Lübeck på Stecknitz kanalen. Saltet var lenge Lübecks viktigste eksportartikel og var en etterspurt vare i de fleste havnebyer omkring Østersjøen. Saltet var viktig til konservering av matvarer, bl.a. ved sildefiske.
Peter B. Kierulf
Peter Bull Kierulf (født 29. september 1936 i Oslo) er en norsk lege og professor innen fagområdene koagulasjon og inflammasjon med spesiell interesse for monocytter. Han har arbeidet ved Klinisk kjemisk avdeling, Ullevål universitetssykehus.
Slaget ved Lipariøyene
Slaget
Etter landsuksessen ved Agrigentum på Sicilia, følte romerne seg sikre nok til å bygge en flåte som ga dem muligheten til kontroll over Middelhavet. Republikken klarte å bygge en flåte på omtrent 150 galeier og drille nødvendige mannskaper i løpet av to måneder. Patriseren og konsulen Gnaeus Cornelius Scipio fikk kommandoen over de 17 første skipene, og seilte til Messana for å forberede ankomsten av resten av flåten og seilasen til Sicilia.
Michele Waagaard
Samme år ble hun headhuntet på en bar i Bangkok av en talentspeider fra Grammy Entertainment. Etter å ha signert kontrakt med Grammy, kom Michele sammen med sju andre nye talenter i Grammy ut med albumet Teen 8 Grade A. Blant disse åtte ungdommene var de fire jentene Michele, Jennifer, Anna og Por. I 1999 kom disse fire jentene ut med albumet JAMP.
Pyreneisk mastiff
Opprinnelse og alder
Der er mulig at pyreneisk mastiff og pyreneerhund var en og samme hund fram til grensen mellom Spania og Frankrike ble fastlagt i 1659. Man har imidlertid liten kunnskap om opphavet til denne hunderasen, selv om flere kynologer mener at den kan være et resultat av krysninger mellom pyreneerhund og tradisjonell spansk mastiff. I såfall kan det ha skjedd etter at grensen mellom Frankrike og Spania ble endelig fastlagt. Andre mener det er omvendt. At pyreneerhund oppsto gjennom frank kryssavl først etter at landegrensen ble fastlagt, og at pyrineisk mastiff er en direkte fortsettelse av den opprinnelige fjellmastiffen i Pyreneene.
Bruksområde
Pyreneisk mastiff er en utpreget brukshund med fremragende egenskaper som familiehund, også for barnefamilier. Den passer godt som gårdshund og har naturlige egenskaper som vokterhund for bufe. Den blir gjerne en utmerket vakthund og kan godt brukes som både trekkhund og kløvhund. Likeledes er den en meget spennende og sjelden utstillingshund, som også har en rekke egenskaper innen ulike former for hundesport.
Kråkvasstinden
Kråkvasstinden eller Sandåhøa er et fjell i Oppdal kommune i Trøndelag fylke. Fjellet har en høyde på 1 700 meter over havet og ligger mellom Gravem/Gjøra (øvre del av Sunndalen), Klevgårdene (vestre del av Oppdal) og Storlidalen, rundt 10 kilometer nord for Gjøra, og er en av toppene i Trollheimen.
Malene
Utbredelse
Malene var et populært navn på norske jentebarn på 1700-tallet og begynnelsen av 1800-tallet.
Kjente personer med navnet
Personene i listen er ordnet kronologisk etter fødselsår.
Nelson Mandela Bay Stadium
Nelson Mandela Bay Stadium er et idrettsstadion i den sørafrikanske byen Port Elizabeth. Stadionet har en kapasitet på 48 459 tilskuere. Det ble påbegynt i 2007, og stadionet skulle bli brukt i Confederations Cup 2009, men 8. juli 2008 ble det bestemt at det allikevel ikke skulle det på grunn av at man ikke trodde det ville bli ferdig i tide. Derfor var det overraskende at Nelson Mandela Bay Stadium var det første nybygde stadionet til fotball-VM 2010 som ble ferdigstilt. Det stod ferdig i 2009.
Nelson Mandela Bay Stadium ble brukt i fotball-VM 2010, med fem gruppespillkamper, en åttendedelsfinale, en kvartfinale og bronsefinale som ble spilt på dette stadionet.
Bakgrunn
Dette er første gang et fotballstadion i verdensklasse har blitt bygget i provinsen Eastern Cape. Byen hadde ikke noe stort fotballstadion før, siden apartheidregjeringen aldri satset mye på fotball. Fotballklubbene i byen måtte bruke mindre arenaer. Før dette stadionet ble bygget ble de fleste store fotballkampene spilt på EPRU Stadium, byens rugbybane. EPRU Stadium var ofte problematisk for fotball ettersom det vanligvis spilles rugbykamper der, og dermed var baneoverflaten heller ikke av beste standard. Da Port Elizabeth ble valgt som vertsby for VM i fotball 2010, gikk bystyret mot å oppgradere EPRU Stadium. Denne beslutningen ble tatt fordi det i så fall måtte bygges helt om igjen, etter FIFAs krav om VM-arenaer. Byen bestemte seg heller for å bygge et helt nytt flerbruksstadion i hjertet av byen.
Andre fotballkamper
Den 23. juli 2009 ble en kamp i Vodacom Challenge 2009 spilt på stadionet. Kampen var mellom Orlando Pirates og Kaizer Chiefs. De 30 000 tilskuerne var vitne til Kaizer Chiefs' 4-3 seier etter straffesparkkonkurranse, etter at kampen hadde endt 1-1 ved full tid. Kaizer Chiefs gikk videre til turneringens finale hvor de skulle møte Manchester City.
Rugbykamper
Den 16. juni 2009 (Youth Day i Sør-Afrika) var stadionet arena for en British and Irish Lions tour-kamp. Kampen ble spilt mellom Lions og den nyopprettede Southern Kings. Kampen ble sett av over 35 000 tilskuere.
Andre store begivenheter
Stadionet var sted for sin første konsert 29. november 2009. Det tolv timer lange arrangementet ble kalt Bay Summer Concert, og Busta Rhymes samt andre kjente musikkband skulle være blant underholderne. Til tross for at alle de nødvendige avtalene ble inngått, valgte Busta Rhymes ikke å ære arrangementet. I stedet valgte han å holde konsert på en lokal klubb. Han ankom stadionet flere timer forsinket og fortalte de som hadde blitt værende på stadionet om å dra til klubben som han skulle opptre i.
En annen konsert skulle etter planen holdes mellom 18. og 20. desember 2009. Den ble omtalt som «Nelson Mandela Bay International Music Festival» og skulle ha besøk av artister som Keri Hilson. Dessverre måtte også denne konserten avlyses på grunn av ressursmangel.
En gruppe av sørafrikanske kirker holdt en messebønn rundt stadionet den 22. mars 2010 (en offentlig fridag på grunn av at menneskerettighetsdagen faller på en søndag i 2010). De hadde til hensikt å skape en kjede av mennesker, 1 000 meter lang, rundt stadionet og holde en 15 minutters bønn kl. 16:00. De ba også for en velsignelse av både stadionet og verdensmesterskapet.
The Sabbath Stones
Albumet inneholder spor fra albumet Born Again (1983) til Forbidden (1995), og ble aldri formelt utgitt i USA eller Canada.
100 meter løpende elg
Norske regler
Klassene i norske konkurranser (bortsett fra nordiske mesterskap) kan deles inn i:
Det er ingen maksvekt på riflen i sporterklassen, og det er derfor vanlig å bruke tunge «sportergevær». Minimum avtrekksvekt er 1 kg. Minste tillatte kaliber er .222 Rem (siden 1. januar 2015, tidligere var det krav om minimum 6,5 mm kulediameter). De vanligste kalibrene som sees i konkurranser er .223 Remington, 6,5 × 55 mm, .308 Win og .30-06. Kikkertsikte kan velges fritt.
Trond Davidsen
Trond Davidsen er navnet til flere personer:
Åge Rønning
Han ble rammet av sykdommen multippel sklerose, og var de siste årene av sitt liv avhengig av rullestol. Sykdommen bidro også til at tekstene han skrev ble mer og mer komprimert og kortfattet.
Borealis
Borealis (latinsk ord for nordlig eller fra nord) kan vise til:
Cerambyx scopolii
Utbredelse
Arten er utbredt i Nord-Afrika og i Europa nord til det sørligste Skandinavia. I Norge er den bare funnet i Aust- og Vest-Agder, der den imidlertid synes å ha levedyktige bestander langs kysten.
Betlehem
Borgermester
Etter loven skal Betlehems borgermester og viseborgermester være kristen. Her er liste over borgermestere:
Statens offentliga utredningar
På bakgrunn av det som foreslås i utredningen og høringssvarene om den, kan Regjeringen velge å gå videre med konkrete initiativ i form av en proposition til Riksdagen (parlamentet). I lovsaker må Regjeringen først skissere lovendringen i en Lagrådsremiss til Lagrådet, som uttaler seg om hvorvidt det lovforslaget som skisseres strider mot grunnloven eller av andre grunner ikke bør vedtas. Her atskiller Sverige seg fra Norge, ved at Regjeringen i Norge alltid viderefører en offentlig utredning (NOU) med en stortingsmelding, mens den svenske regjeringen går rett på proposisjonen uten forutgående melding.
Borealis (festival)
Borealis er en norsk samtidsmusikkfestival som har blitt avholdt årlig i Bergen siden 2006.
Festivalen er en videreføring av de tidligere festivalene Music Factory og Autunnale.
Albert Norden
Fra 1949 jobbet han tre år som leder i DDRs informasjonsetat. Fra 1953 til 1958 var han professor for nyere historie ved Humboldt-universitetet i Berlin. Han var medlem av politbyrået i SED og medlem av Folkekammeret fra 1958 til 1981. I politbyrået hadde han ansvaret for agitasjon.
Yangxin (Huangshi)
Befolkningen var i 1999, 972 888 innbyggere
Lavtrykk
Termale lavtrykk
I svært varme områder, som ørkener, kan det oppstå såkalte termale lavtrykk. Disse oppstår når overflaten raskt blir varmet opp, og luften over begynner å stige. Dette fører til isolerte lavtrykk ved overflaten.
Austad gård
I 1793 overtok Peder von Cappelen, gården gjennom ekteskap.
Kreativitet
Kreativitet er skapende evne eller virksomhet, det vil si oppfinnsomhet, idérikdom og det å lage eller finne på noe nytt. Kreativitet er avgjørende for å løse problemer og utfordringer innen alle fag og i alle situasjoner og for å skape forandring og fornyelse. Kreativitet blir særlig forbundet med oppfinnelser og vitenskap, kunst og håndverk, men også næringsliv og markedsføring der utøverne gjennom fantasi og forestillingsevne tenker annerledes og nytt, skaper noe originalt eller setter noe kjent sammen på nye måter. Den mentale prosessen bak kreativitet er komplisert, og det er ingen entydige forklaringsmodeller eller definisjoner. Ifølge Erik Lerdahl(2007) er kreativitet er forbundet med evnen til å fantasere, forestille seg og utvikle nye ideer. Kreativitet kan være en medfødt egenskap, men kan også læres, utøves og trenes opp gjennom riktig holdning og praktiske teknikker og metoder (Lerdahl 2007). Det fins derfor en rekke kurs og bøker for å lære bort kreativitet.
Kreativitet blir ofte definert som evnen til å sette sammen kjente elementer til en unik ting. Det er eksempelvis ikke kreativt skrive å ei bok eller å male et bilde som har et budskap som verden har sett før. Kreativitet må ikke forveksles med å lage et estetisk produkt (selv om egenskapene ofte henger sammen). Leonardo da Vincis verker er eksempler på kreativitet innenfor vitenskapen og kunsten.
Valdisholm borg
Hertug Skule inntok borgen etter Arnbjørn Jonssons død i 1240. Videre framover nevnes borgen i kong Magnus Lagabøtes Hirdskrå som et statlig fengsel fra 1273, og det tok i mot drapsmenn fra deler av Borgarsyssel.
Henry Tiller
Tiller vant en olympisk sølvmedalje i boksing under OL 1936 i Berlin. Han kom på andreplass i mellomvekt, opp til 72,6 kg. Tiller vant de fire første kampene men tapte finalen til Jean Despeaux fra Frankrike. Det var 19 boksere fra 19 nasjoner som stilte i den tredje tyngste vektklassen som ble avviklet i perioden 11. til 15. august 1936. Tiller representerte bokseklubben B-30 i Trondheim.
Skavlan
Skavlan er et norsk-svensk talkshow med Fredrik Skavlan som gikk på norsk og svensk TV fra 2009 til 2021. I Sverige ble det sendt på SVT og i Norge på NRK, fra 2009 til 2018, og på TV 2 fra 2018 til 2021. Programmet var langt på vei en videreføring av det norske talkshowet Først & sist, som gikk på NRK fra 1998 til 2007. Den første sesongen var en helsvensk produksjon, men fra høsten 2009 ble den en svensk-norsk samproduksjon.
Gjester
I første program i første sesong var hovedgjestene tidligere statsminister Göran Persson og hans ektefelle administrerende direktør i Systembolaget Anitra Steen. Andre gjester var Ari Behn, lege og programleder Åsa Vilbäck, fremtidsforsker Anders Sandberg, dramatiker, forfatter og medlem i Svenska Akademien Kristina Lugn, samt artistene Timbuktu og Pernilla Andersson. Dette programmet hadde 1 025 000 seere i Sverige og 60 000 i Norge. 335 000 så programmet på NRK1 lørdag kveld.
Faye Kellerman
Andre romaner
Double Homicide (2004) – written with Jonathan Kellerman
Areas of Outstanding Natural Beauty i England og Wales
36 av dem ligger i England og fire i Wales, mens det siste ligger dels i England og dels i Wales. Det siste som ble opprettet var Tamar Valley i 1994.
Det minste området er Scillyøyene (16 km²) og det største er Cotswolds (2038 km²). Omkring 18% av landsbygda i England og Wales ligger i AONB'er.
Ḓ
Ḓ og ḓ (D med cirkumfleks under), er den femte bokstaven i alfabetet som brukes for å skrive tshivenda. Cirkumfleks under en bokstav indikerer dental uttale av bokstaven, så bokstaven representerer lyden [d̪].
NAV
NAV Arbeid og Ytelser
NAV Arbeid og Ytelser (NAY) utfører vedtak i NAV-systemet, basert på innstilling fra lokale NAV-kontor. De har ikke direkte publikumskontakt. Vedtak fattet av NAY skal påklages til det lokale kontoret, dernest til NAV Klageinstans.
NAV Kompetansesenter for tilrettelegging og deltakelse
NAV Kompetansesenter for tilrettelegging og deltakelse var et kompetansesenter tilknyttet NAV som ble nedlagt 31. desember 2016. Det skulle bidra til at mennesker med nedsatt funksjonsevne ble inkludert i utdanning og arbeidsliv. Kompetansesenteret skulle bistå i komplekse brukersaker for funksjonshemmede i utdanning og arbeidsliv, men også for de som ikke kunne delta i arbeidslivet.
Biloxi
Biloxi er en by i Harrison County i Mississippi i USA. Den har en befolkning på om lag 50.644 (2000). Byen fikk omfattende ødeleggelser den 29. august 2005 av orkanen Katrina. Byen er et regionalt senter for gambling og kasino-industrien er en viktig inntektskilde for byen.
Cocktail (tidsskrift)
Cocktail er et mykpornografisk tidsskrift som blir utgitt månedlig av MP Media Norge. Bladet regnes som Norges eldste pornografiske tidsskrift som fremdeles er på markedet, og hadde sin første utgivelse i 1950. I begynnelsen var dette et humorblad med vitser, historier og pinup-bilder, men etter hvert har innholdet blitt mer pornografisk med nakenfotografier, gruppesex, sexfortellinger og annonser.
Lars Borgnäs
Lars Johan Olof Borgnäs (født 6. mars 1947 i Västerås) er en svensk journalist og forfatter. Han er en av medarbeiderne i Sveriges Televisions Uppdrag granskning. Han har tidligere jobbet i TV-programmet Striptease.
Turi Widerøe
Turi Widerøe studerte historie ved siden av annet arbeide. Hun ble cand.mag. ved Universitetet i Oslo i 1998 og tok en mastergrad i historie ved Universitetet i Tromsø i 2006. Tema for masteroppgaven var kartlegging med fly i Antarktis i mellomkrigstiden.
Thomas Alsaker
Tidligere har Alsaker ledet aktualitetsprogrammet Norgesmagasinet for Radio Norge. Før det igjen var han programleder for aktualitetsmagasinet Nyhetspuls 17 på Kanal 24. Alsaker har tidligere jobbet som programleder og produsent for debattprogrammet «17.30» på P4, han har vært nyhetsanker og reporter i P4-nyhetene. Han arbeidet som konsulent for Hørselshemmedes Landsforbund (HLF) og som programleder og reporter for lokalradioen, Radio 102 i Rogaland.
Gustav Valsvik
Rosenborg
Den 18. januar 2019 skrev han under en fireårskontrakt med Rosenborg.
Den 2. mai 2021 ble han enig med Rosenborg om å terminere kontrakten sin.
Øyvind Gunnarsjaa
Øyvind Gunnarsjaa (Øyvind Ulf Gunnarsjaa) (født 11. april 1942 i Sandvika) er en norsk arkitekt.
GlasMagasinet
Historie
Hele rekken utgjør Stortorvet 9, 10 og 11. Da Christiania Glasmagasin flyttet hit var det til den midterste bygningen, nummer 10.
Bygningen hvor Christiania Glasmagasin flyttet inn i 1862, nummer 10, hadde tidligere vært postkontor. Gården var fra 1778 og hadde vært postkontoret i byen fra 1833. De første årene var magasinet leietakere, men kjøpte gården noen år senere og endret da på fasaden. Bygget ble revet og i 1899 ble dagens bygning reist ved arkitekt Harald Olsen.
Før snøen faller
Før snøen faller er en norsk-tysk-irakisk kurdiskspråklig dramafilm fra 2013 skrevet og regissert av Hisham Zaman. Den handler om 16 år gamle Siyar (Abdullah Taher) fra Kurdistan som prøver å finne sin søster Nermin (Bahar Ozen) som har rømt fra sitt eget bryllup og dratt til Norge. I Istanbul møter han Evin (Suzan Ilir) som han forelsker seg i og som blir med på reisen til Norge for å finne hans søster.
Filmen vant Amandaprisen 2013 i klassen beste kvinnelige birolle (Suzar Ilir), Kanonprisen 2013 i klassen beste foto og har vunnet en rekke internasjonale priser. Filmen fikk terningkast fem i Aftenposten, fire i Dagbladet og NRKs Filmpolitiet og tre i VG.
Aslak Dørum
Aslak Dørum (født 7. august 1964) er bassist i det norske rockebandet DumDum Boys.
Riksrett
I Norge har det blitt nedsatt riksrett syv ganger i løpet av 1800-tallet. Riksrettssaken i 1884 førte til at parlamentarismen ble innført, noe som førte til at riksrett – og trusler om riksrett – i liten grad har vært benyttet, fordi et flertall i Stortinget når som helst kan felle en regjering.
Ɔ
I Unicode kodes bokstaven som U+0186 (&#X186;) og U+0254 (&#X254;).
Ann-Margret
I 1963 var hun med i en episode av Familien Flint, der hun spilte karakteren Ann-Margrock, hvor hun blant annet synger sangen «I Ain't Gonna Be Your Fool No More». Flere år senere sang hun tittelmelodien til filmen Familien Flint på Viva Rock Vegas, som ble kalt «Viva Rock Vegas».
Labyrint (forskningsmagasin)
Labyrint er et forskningsformidlingsmagasin fra Universitetet i Tromsø, med forskning og utdanning som hovedtema. Det utgis i dag som nettidsskrift.
Refsums sykdom
Biokjemi og genetikk
Både for PHYH- og PEX7-mutasjoner gjelder at de nedarves autosomalt recessivt. Det er derfor nødvendig å arve en sykdomsgivende kopi av genet fra både mor og far. Bærere som bare har en syk kopi (allel) får så vidt man vet ikke symptomer.
Hørselstap
Refsums sykdom gir et gradvis økende sensorineuralt hørselstap. Pasientene kan trenge høreapparat.
Ola Wolff Elvevold
Elvevold er utdannet statsviter.
Privatliv
Elvevold er siden 2018 gift med stortingsrepresentant Kari Elisabeth Kaski.
Volker Beck
Volker Beck (født 12. desember 1960 i Stuttgart) er en tysk politiker (De grønne). Han var medlem av Forbundsdagen fra 1994 til 2017. Beck var partiets juridiske talsmann i perioden 1994–2002.
Hvitt støpejern
Hvitt støpejern er også utgangspunkt for aduserjern.
Lives of the Mayfair Witches
Familiens Historie
Opprinnelsen til Mayfair-heksene går tilbake til Suzanne Mayfair, som var den første til å «herske over» Lasher, etter å ha vekket ånden hans i Donnelaith, Skottland. Lasher lovte Mayfair-familien rikdom og makt i bytte mot deres hjelp til å gjøre ham levende. Lasher tror at Mayfair heksene har makt nok til å bringe ham til verden, og ønsker i hemmelighet å underlegge seg verden med sitt avkom.
Heksene
Dette er de 14 heksene, kronologisk:
Powder River
Powder River (apsáalooke: Chakadee Wakpa; assiniboine: Caȟní wakpá) er en elv i USA. Powder er 604 km lang. Den har gitt navn til Powder River County. Nedslagsfeltet er ca. 59 000 km².
Elven renner fra nordøstre Wyoming og nordover fra Rocky Mountains og den i sørøstre Montana, hvor den til munner ut i Yellowstone, like nedenfor Miles City.
Libanons herrelandslag i fotball
Nåværende landslagstrener er fra 2013 italienske Giuseppe Giannini, som er en tidligere profesjonell fotballspiller for blant andre AS Roma og.
Grått støpejern
Strukturen består av grafittlameller (flak) i en grunnmasse av ferritt eller perlitt. Fastheten er avhengig av fordelingen av lamellene i grunnmassen, og av mengdeforholdet ferritt – perlitt. Ved finfordeling av grafitten oppnås best kombinasjon av strekkfasthet og seighet (duktilitet). Dette gjøres ved å ympe smelten før støping, Det vil si å tilsette kim som løst karbon kan krystallisere på (heterogen kimdanning). Tilsats av legeringselement som Mn, Cr, Ni, Mo gir støpejern med høyere fasthet, eller andre spesielle geneskaper.
Sveits under Sommer-OL 1996
Sveits under Sommer-OL 1996. 114 sportsutøvere fra Sveits deltok sytten sporter under Sommer-OL 1996 i Atlanta. De kom på 17.-plass med fire gull og tre sølvmedaljer.
Hampden Park
Dagens Hampden Park
På 1930-tallet var Hampden Park blitt enorm. Den absolutte rekorden ble satt i 1937, da 149 547 tilskuere så landskampen mellom Skottland og England. Det er fremdeles rekord for en fotballkamp i Europa. Samme år så 146 433 tilskuere cupfinalen mellom Celtic og Aberdeen. Det er rekord for en europeisk klubbkamp. Dette er imidlertid de offisielle tilskuertallene. Uoffisielt blir det antatt at så mange som 185 000 tilskuere kan ha vært til stede på de største kampene, siden mange også kan ha kommet seg inn uten billett.
I mai 2002 var Hampden Park vert for Mesterliga-finalen mellom Real Madrid og Bayer Leverkusen. I 2007 ble UEFA-cupfinalen mellom Sevilla og Espanyol spilt på Hampden. Banen ble også brukt under Sommer-OL 2012.
Slaget på Bạch Đằng (1288)
Etterspill
Den vietnamesiske seieren på Bạch Đằng i 1288 har blitt kjent som en av de største militære seirene i Vietnams historie, og er godt kjent i Việt Nam. Trần-dynastiet bestemte seg for å godta mongolenes overherredømme for å unngå fremtidige konflikter, og keiser Trần Nhân Tông anerkjente seg selv som Kublais vasall i slutten av 1288. Dette slaget markerte også slutten på de mongolske angrepene på det sørøstasiatiske fastlandet, med unntak av en mindre invasjon av Pagan-dynastiet i 1300.
Gabriel Axel
Liv og karriere
I begynnelsen av 1950-årene kom han igjen til Danmark, hvor han blant annet opptrådte på Riddersalen og fikk sine første filmroller. I løpet av 1950-årene iscenesatte han en hel del teaterforestillinger og han var en meget benyttet instruktør på TV-teatret. I 1955 debuterte han også som filminstruktør.
Den siste kontrakten
Anmelderne
Både Aftenpostens, VGs og Dagbladets anmeldere gav den terningkast fire. Anmelderen i Dagbladet beskrev den som en severdig konspirasjonsthriller, mens VGs beskrev den som «en drivende god røverhistorie».
Hisense
Hisense (海信) er et multinasjonalt selskap for elektronikkproduksjon. Det er hjemmehørende i Folkerepublikken Kina med hovedkvarter i Qingdao i provinsen Shandong, der det hadde sin spede begynnelse i 1969.
Thomas Plantagenet, 2. jarl av Lancaster
Slekt
Fra sin far arvet Thomas jarldømmet Lancaster, Leicester, og Derby. Fra sitt ekteskap med Alice de Lacy, hertuginne av Lincoln, datter av Henry de Lacy, 3. jarl av Lincoln, ble han også jarl av Lincoln, jarl av Salisbury og 11. baron av Halton da hans svigerfar døde i 1311. Som herre over fem jarledømmer var en av de rikeste og mektigste menn i England.
Fra støttespiller til opposisjon
Hans ekteskap med Alice de Lacy var ikke en suksess og de fikk ingen barn, men han hadde to barn utenfor ekteskap. I 1317 ble hun bortført fra hennes herskapshus i Canford i Dorset av Richard de St Martin, en ridder som tjenestegjorde for John de Warenne, 8. jarl av Surrey. Denne hendelsen skapte en strid mellom Thomas og de Warenne, og Thomas skilte seg senere fra sin hustru og beslagla to av de Warennes festninger som gjengjeldelse. Kong Edvard grep deretter inn og de to jarlene ble tvunget til en uvillig og skjør våpenhvile.
Thomas tar makten
Etter det katastrofale nederlaget i slaget ved Bannockburn i 1314 hvor hæren var spredt ble kong Edvard tvunget til overlate makten til Thomas som i realiteten ble Englands hersker. Jarlen av Lancaster hadde holdt tilbake sine egne styrker i påvendte av at kongen kom tilbake. Thomas erstattet kongens støttespillere i nøkkelposisjoner med sine. Han forsøkte deretter å styre landet i de neste fire årene, men han var ute av stand til å forhindre skottene å invadere og herje de nordlige områdene av England. I 1318 kom en ny fraksjon av baroner sammen og Thomas av Lancaster ble avsatt fra sin posisjon.
Slaget ved Boroughbridge
Kongen sendte sine styrker nordover for å slå ned opprøret, og Thomas ble tvunget stadig nordover og søkte øyensynlig støtte fra Robert Bruces skotske hær. Rett nord for York ved broen over elven Ure ble han derimot beseiret i slaget ved Boroughbridge, og tatt til fange. Han ble stilt for retten av tribunal (domstol) bestående av blant annet far og sønn le Despenser, Edmund FitzAlan, 9. jarl av Arundel, og kong Edvard. Thomas av Lancaster fikk ikke tillatelse til å tale til sitt eget forsvar, og han fikk heller ikke tillatelse til å la noen andre tale for seg. Han ble dømt til Hengning, trekking og kvartering, men på grunn av sitt kongelige blod ble dommen redusert til henging. Han ble dømt for forræderi og henrettet i nærheten av Pontefract Castle.
Religiøs kult
Ved hans død ble hans titler og eiendommer inndratt, men i 1323 søkte hans bror Henry med hell om å få overta jarldømmet av Leicester, og ble således den 3. jarl av Lancaster. I 1326 eller året etter omgjorde parlamentet posthumt dommen, og Henry fikk da tillatelse til å overta jarldømmene av Lancaster, Derby, Salisbury og Lincoln.
Gå – fortell Sparta om vår død
Gå – fortell Sparta om vår død (originaltittel: Go Tell the Spartans) er en amerikansk krigsfilm fra 1978 med Burt Lancaster, Craig Wasson og Marc Singer i hovedrollene. Regi er ved Ted Post. Filmen er basert på 1967-romanen Incident at Muc Wa, av Daniel Ford.
I rollene
(utvalg)
St. Eystein skole
St. Eystein skole er en katolsk barneskole og ungdomsskole i Bodø. Skolen ble grunnlagt i august 2004. Ved oppstarten hadde skolen fem klassetrinn, skoleåret 2006/2007 hadde skolen syv klassetrinn og høsten 2009 hadde skolen 65 elever fordelt på ni klassetrinn.
Abraham (bibelsk person)
Den bibelske fortelling
I Haran tok Gud kontakt med Abram da han var 99 år gammel. Gud sa at han ville inngå enda en pakt med ham og gjøre hans ætt umåtelig stor. Pakten skal gjelde hans slekt til evig tid. Gud ga Abram og hans hustru Sarai nye navn: Abraham og Sarah. Gud krevde også gjenytelser som at alle menn, inkludert slaver, skulle omskjæres. Og hans hustru, til tross for hennes høye alder, skulle bli gravid på nytt med en sønn som skal hete Isak, og med denne sønnen vil Gud også inngå en pakt med. I tillegg fikk Abraham løftet om at landet Kanaan skulle være hans og for hans etterkommere: «Din ætt gir jeg dette landet, fra Egypterelven helt til Storelven, Eufrat», til tross for at det bodde andre folk i dette området.
The National Bank
Bandets første album, The National Bank, ble gitt ut i 2004 og inneholder musikk skrevet av Horntveth-brødrene og tekster av Martin Hagfors, medlem av bandet HGH/Home Groan. Sommeren 2004 fikk The National Bank en hit med singelen «Tolerate» fra dette albumet. Platen ble godt tatt i mot og ført til at gruppen fikk Spellemannprisen 2004 i klassen popgruppe.
I 2008 ga bandet ut sitt andre album, Come On Over to the Other Side. På dette albumet har alle medlemmene bidratt med tekst og musikk, med hjelp fra Martin Hagfors på enkelte tekster. Begge de to første albumene ble produsert av Jørgen Træen, som tidligere har produsert album for blant andre Kaizers Orchestra.
St. Franciskus skole
St. Franciskus skole er en av fire katolske skoler i landet. Den har beliggenhet på toppen av Tyholmen, midt i sentrum av Arenda l, med utsikt utover Galtesund. Skolen har 247 elever på første til tiende klassetrinn i år 2017. Ungdomsskolen var tidligere St. Franciskus hospital, drevet av St. Franciskus Xaveriussøstrene. Like ved siden av barne- og ungdomsskolen, som er i separate bygg, ligger St. Franciskus Xaverius kirke, og den katolske sogneprestgården som tilhører menigheten.
White River (Sør-Dakota)
White River er en elv i Sør-Dakota i det nordlige USA. Den renner østover fra Rocky Mountains ved Pine Ridge i Nebraska, og gjennom de sørlige delene av Sør-Dakota, og munner ut i elva Missouri, i Francis Case-reservoaret. White er 523 km lang. Nedslagsfeltet er ca. 26 400 km². Ei sideelv er Wounded Knee Creek (80 km), som renner gjennom Wounded Knee-slagstedet. Sideelva Little White River er 217 km lang.
Settebello
Settebello («syv vakre»; toget hadde syv vogner), ETR 300, var et luksuriøst høyhastighetstog som i 1953–1984 gikk mellom Roma og Milano på de italienske statsbanene. Settebello er langt fra noe høyhastighetstog etter dagens standard, men ved lanseringen var det blant verdens raskeste tog i ordinær trafikk.
Stanisław Kazimierz Nagy
Stanisław Kazimierz Nagy (født 30. september 1921 i Bieruń Stary, Katowice, Polen, død 5. juni 2013 i Kraków) var en av Den katolske kirkes kardinaler.
Ved konsistoriet oktober 2003 ble han kreert til kardinal av pave Johannes Paul II. Han var ved annonseringen av dette ikke bispeviet, og 7. oktober 2003 ble han utnevnt til titularerkebiskop av Hólar. Ordinasjonen fant sted seks dager senere. Han hadde allerede fylt åtti år da han ble kreert til kardinal. Nagy tilhører gruppen av eldre teologer som er utnevnt til kardinaler som en gunstbevisning, uten av de deltar aktivt i Den romerske kurie eller har stemmerett ved pavevalg.
Andrea Ypsilanti
Bakgrunn og utdannelse
Etter å ha avsluttet gymnasiet jobbet hun først en tid som sekretær og flyvertinne i Lufthansa.
Huayan zong
Ikke-opphevelse av prinsipp og fenomen
Som individer er hver enkelt av oss et eksempel på inter-subjektivitet (vår individuelle erfaring skapes i relasjon til andre individer), og inter-subjektivitet er en realitet i våre «subjektive erfaringer». Hvis vi ikke var intersubjektive («tomme»), ville vi være noen andre. Uten andre individer ville vi ikke være «tomme». Hjertesutraen sier: ''«Form er ikke noe annet enn Tomhet. Tomhet er ikke noe annet enn form»''.
Buddhismens «5 stadier»
I likhet med Tiantai var Huáyán-skolen synkronistisk: Den forsøkte å forene alle buddhismens lærdommer og ulike retninger i én koherent lære der Avataṃsaka sūtraen presenterte Buddhas endelige og høyeste lære.
De ulike buddhistiske skolene ble forklart ved at buddhismen hadde gjennomgått 5 stadier i en «gradvis åpenbaring».
Andre eksegeser fra Kina
Ytterligere ni kommentarer ble skrevet til Śīkşānandas oversettelse:
Umarali Kuvatov
Kuvatov ble millionær i Tadsjikistan tidlig på 2000-tallet og hadde et godt forhold til presidentfamilien frem til 2012. Han flyktet først til Russland, deretter til De forente arabiske emirater, hvor han ble arrestert i september 2012 etter ønske fra Tadsjikistan. I september 2013 ble han sluppet løs. Kuvatov dro til Tyrkia hvor han ble arrestert 20. desember 2014 for brudd på visumregler. Tadsjikistan ønsket Kuvatov nok en gang utlevert, men Tyrkia nektet, og slapp han løs i februar 2015.
Tristania
Det er et lite tre, med tett bladverk. Bladene er grønne hele året, enkle, sparformet, fra 5–9 cm lange og 1 cm breie. Blomstene vokser i tykke tette klynger på 2-5 sammen. Hver blomst er 1-1,5 cm i diameter, med små gule kronblad og tallrike iøynefallende støvbærere.
Hongkong internasjonale lufthavn
Hong Kong International Airport (kinesisk: 香港國際機場) er hovedflyplassen i Hongkong. Den er også kjent som Chek Lap Kok Airport, fordi den ligger på øya Chek Lap Kok, i tillegg til å skille den fra den nedlagte Hong Kong Airport (Kai Tak).
Flyplassen åpnet i 1998 og erstattet da den gamle Kai Tak-flyplassen. Flyplassen er åpen hele døgnet og er en av verdens største regnet i antall passasjerer og i frakt. I 2007 betjente den 47 millioner passasjerer og 3.7 millioner tonn frakt. Flyplassen er hovedbase for selskapene Cathay Pacific, Dragonair, Hong Kong Express Airways, Hong Kong Airlines og Air Hong Kong.
Hammersborg torg
Historie
I daværende Nedre Hammersborggaten 11, der torget ligger i dag, bygget aksjeselskapet «Selskabet til Opførelse af Arbeiderboliger», stiftet i 1851, en gård (populært kalt «Bolig’n») som sto ferdig i 1852. Den hadde 45 ett- og toromsleiligheter i fem oppganger og var tegnet av arkitekt P. H. Holtermann. Cirka 250 mennesker flyttet inn. Dette var den første sosiale boligbygging i Oslo, og initiativet kom fra politimester Frederik Jacob von Munthe af Morgenstierne. Gården ble revet i 1962.
Den nåværende plassen ble etablert da OBOS' forretningsbygg ble fullført i 1964.
Bolteløkka skole
Bolteløkka skole er en barneskole på Bolteløkka i Oslo tegnet av stadsarkitekt Holm Munthe. Skolen ble åpnet i oktober 1898. Den gang var det 1299 elever som startet sin undervisning på skolen. Den var lenge en av de største barneskolene i Norge med daglig undervisning i to skift, formiddag og ettermiddag.
William Somerset Maugham
Etter å ha mistet begge foreldrene da han var 10 år, ble Maugham oppfostret av en onkel på farssiden som var emosjonell kald. Da han ikke hadde ønske om å bli advokat som var tradisjonelt for mennene i sin familie, utdannet han seg isteden til lege. Det første opplaget av hans roman Liza of Lambeth (1897) solgte så raskt ut at han valgte å slutte som lege for å bli forfatter på fulltid. Under den første verdenskrig tjenestegjorde han med røde kors og i ambulansetjenesten før han ble rekruttert til Secret Intelligence Service, som han arbeidet for i Sveits og i Russland før den russiske revolusjon i 1917. I løpet av og etter krigen reiste han til India og sørøstlige Asia; alle disse erfaringene ble reflektert senere i hans noveller og romaner. Hans spionroman Ashenden or The British Agent (1928) bygger på erfaringen i Russland, og blant hans mest kjente romaner er Of Human Bondage (1915; «Livets lenker») og The Moon and sixpence (1919: «Månen og sølvmynten»).
Bolteløkka skole
Skolen er også nylig oppusset med en ny sløydhall, restaurert aula og to nye klasserom i anekset hvor det også er Aktivitetsskole (AKS).
Peter Mokaba Stadium
Stadionet vil ofte bli brukt til treningskamper og kamper. Derfor har banen et underlag av naturgress forsterket med kunstige fibre, som gjør banen til en stabil og rett gressoverflate. Naturgress med denne typen kunstige fibre kalles Desso GrassMaster.
Brevet til hebreerne
Brevet til hebreerne eller Hebreerbrevet er en bok i Det nye testamente, nummer 19 ifølge testamentets kanoniske rekkefølge. Tertullian omtalte brevet som «Barnabae titulus ad Hebraeos» («Barnabas' brev til hebreerne»). Barnabas er bare én av mange personer (blant Paulus' samtidige eller hans etterfølgere) som opp igjennom historien har vært foreslått som forfatter av skriftet (Martin Luthers forslag var Apollos). Selv om Barnabas-teorien ble forlatt, ble hebreer-tittelen stående.
José Saraiva Martins
I 1988 ble han sekretær for Kongregasjonen for katolsk utdannelse, og han ble samtidig utnevnt til titularerkebiskop av Tuburnica av Johannes Paul II. I 1998 ble han prefekt for Kongregasjonen for helligkåringer. Han ble gjenutnevnt til embedet av pave Benedikt XVI i 2005.
Tim McGraw
Han er gift med sangeren Faith Hill og har tre barn sammen med henne. De to har også spilt inn mange sanger sammen. De mest kjente er «I need you» og «It's your love».
Sichuanmandarin
Sichuanmandarin eller sichuanhua eller sichuanesisk (forenklet kinesisk: 四川话; tradisjonell kinesisk: 四川話; pinyin: Sìchuānhuà; Wade-Giles: Szŭ-ch'uan-hua, sichuanesisk: ʂːtsʰuən‘huaː) er en dialekt innen dialektgruppen sørvestmandarin (西南官话), en gren av det kinesiske språket mandarin.
Språket tales av ca 120 millioner mennesker i provinsen Sichuan og i byprovinsen Chongqing, og i tilgrensende deler av Hubei, Guizhou, Yunnan, Hunan og Guangxi.
Monacos Grand Prix 2005
Løpet
Noter til tabellen:
Dublin City University
Dublin City University er et universitet nord i Dublin, Irland. Opprettet som National Institute for Higher Education, Dublin i 1975. De første studentene ble registrert i 1980 og institusjonen fikk universitetsstaus i 1989.
Granulocytter
Granulocytter er en morfologisk gruppe av leukocytter (hvite blodceller). De omfatter nøytrofile, basofile og eosinofile granulocytter. Til sammen utgjør granulocyttene ca. 60-70% av de hvite blodcellene hos en frisk voksen person.
Sewellia lineolata
Skal man holde den i akvarium, bør man utstyre karet med mye steiner og røtter som fisken kan gjemme seg blant. Den er dagaktiv, og foretrekker oksygenrikt vann i bevegelse. Den bør ikke holdes sammen med større, aggressive fisker.
Bruichladdich
Bruichladdich er en skotsk Islay whisky. Destilleriet ligger i landsbyen Bruichladdich.
Alfons Maria Stickler
Prest
Han ble utnevnt til prefekt for Vatikanbiblioteket i 1971, hvor han ledet byggingen av et underjordisk magasin for å lagre gamle manuskripter.
Halbrend barne- og ungdomsskule
Skolen har elevklasser fra 5. – 10. klassetrinn, 1. – 4. klasse i kretsen hører til Flatene barneskule. Skolekretsen dekker sørsiden av Førde sentrum, Bruland, Halbrendslia, Slåttebakkane og området til Ulltang.
Rikku
Rikku er kusinen til Yuna, som mye av handlingen i Final Fantasy X og X-2 spinner rundt. Rikku regnes som å være en Al Bhed, noe som karakteriseres med hennes grønne spiralformede pupiller. Som alle andre Al Bhed er ikke Rikku redd for å bruke maskiner, noe som er forbudt ifølge den mektige religiøse organisasjonen Yevon.
Unabhängige Sozialdemokratische Partei Deutschlands
Unabhängige Sozialdemokratische Partei Deutschlands (Tysklands uavhengige sosialdemokratiske parti, forkortet USPD) var et kortlivet tysk venstresosialistisk politisk parti som eksisterte fra 1917 til 1931. Partiet ble stiftet i 1917 av krigsmotstandere som brøt ut fra det sosialdemokratiske partiet SPD. Lederen for det nye partiet var Hugo Haase.
Norges teknisk-naturvitenskapelige universitet
Norges teknisk-naturvitenskapelige universitet (NTNU) er et statlig universitet i Norge, og fra 2016 landets største. Det har hovedsete i Trondheim og campuser i Gjøvik og Ålesund.
Historie
Alle disse institusjonene lå i Trondheim. Fire av dem: DMF (fra 1975), VM, NTH og AVH, utgjorde formelt Universitetet i Trondheim (UNIT), som ble etablert i 1968 gjennom et stortingsvedtak. Tanken bak vedtaket var blant annet å integrere de to høyskolene i ett universitet. Hver enhet fortsatte imidlertid å ha en stor grad av selvstyre innenfor UNIT.
Bjarne Andersen
Bjarne Andersen (født 15. januar 1909 i Stavanger, død 13. august 1982 i Oslo) var en norsk skuespiller, regissør og teatersjef.
Karriere
Bjarne Andersen regisserte også to filmer; Smuglere i smoking (1957) og Roser til Monica (1956) hvor han også hadde manus. I tillegg skrev han manus til Heksenetter (1954).
Norges teknisk-naturvitenskapelige universitet
Andre enheter
Vitenskapsmuseet er en egen enhet ved universitetet, direkte underlagt universitetsstyret, på samme måte som et fakultet. Museets historie kan føres tilbake til 1767, da Det Kongelige Norske Videnskabers Selskab (DKNVS) ble stiftet. I 1926 ble DKNVS delt i et akademi og et museum, og DKNVS Museet har fra den tid fungert som en egen enhet. Ved etableringen av Universitetet i Trondheim i 1968, ble museet en del av universitetet. Da NTNU ble opprettet, ved omorganiseringen av universitetet i 1996, fikk museet navnet NTNU Vitenskapsmuseet.
NTNU har i tillegg flere administrative enheter.
Toppforskning
Stjerneprogrammet er en satsing på unge forskere som har utmerket seg internasjonalt innen flere fagfelt. Ved hjelp av mentorer, opphold i utlandet, penger og talentutvikling gjennom Olympiatoppen, er målet at forskerne skal hevde seg ytterligere i internasjonal forskning.
Kunstnerisk utviklingsarbeid
Universitets- og høyskoleloven sidestiller kunstnerisk utviklingsarbeid med forskning.
«Kunstnerisk utviklingsarbeid dekker kunstneriske prosesser som fører fram til et offentlig tilgjengelig kunstnerisk produkt. I denne virksomheten kan det også inngå en eksplisitt refleksjon rundt utviklingen og presentasjonen av kunstproduktet.»
For arkitekter vil kunstnerisk virksomhet oftest være arkitekturfaglig praksis, og ved Fakultet for arkitektur brukes begrepet «kunstnerisk og arkitektonisk utviklingsarbeid».
Den lysende sti
Den lysende sti (Sendero Luminoso) er en gerilja-bevegelse som holder til i Latin-Amerika, spesielt i Peru. Geriljaens ideologiske orientering bygde på teoriene til Marx, Lenin og Mao, og den er aktiv i dag.
Sendero Luminoso vil at det bestående samfunnet skulle fullstendig ødelegges, fordi det var urettferdig, og at det skal bygges et nytt samfunn basert på kommunismen.
Norges teknisk-naturvitenskapelige universitet
Kunstnerisk utviklingsarbeid
Dette programmet startet i 2010 og skal dele ut midler til kunstnerisk utviklingsarbeid som utføres av ansatte ved høyere kunstutdanningsinstitusjoner. Ved NTNU er flere prosjekter tildelt midler siden første tildeling i 2011.
Nyskaping og internasjonalt samarbeid
Innovasjon og gründerhjelp ved NTNU omfatter entreprenørskap i utdanning og forskning, hjelp og startstøtte til studenter og ansatte med å utvikle ideer og skape bedrifter, og tilbud til næringslivet om ekspertise, rekruttering av studenter, samarbeid om forskning, studentoppgaver og doktoravhandlinger, etter- og videreutdanning i bedriften og salg av teknologi og laboratorietjenester.
TTO Technology Transfer Office tilrettelegger blant annet for policy, rettigheter og kontrakter.
Kjønnsbalanse
Både NTNU og Komité for kjønnsbalanse og mangfold i forskning (Kif) erkjenner at likestillingsarbeid kan bli liggende nede i en fusjonsprosess, men ser også organisasjonsendringen som en mulighet til å fremme kjønnsbalanse og likestilling i den nye institusjonen. De arrangerte en felles konferanse i juni 2016: «Strukturreformen i UH-sektoren: Lovende for likestilling?»
Studentliv
Studentene i de tre byene har egne møtelokaler: «Huset» i Gjøvik; «Banken Studenthus» i Ålesund og Studentersamfundet i Trondhjem, eller «Samfundet». Alle steder arrangerer kulturarrangementer og konserter, i tillegg til at de er utesteder. Det største kulturarrangementet er UKA, som arrangeres i Trondheim hvert andre år.
Høgskolereformen
Høgskolereformen var en prosess som førte til at 98 statlige høgskoler med virkning fra den 1. august 1994 ble sammenslått til 26 større enheter.
En evaluering av reformen (ref. Norsk institutt for forskning og utdanning) etter fem år slo fast at den ikke hadde lyktes med målene og at den mer effektive driften som ble målt i stor grad kom som en følge av lavere statlige bevilgninger og ikke mer effektiv drift. Reformen gav dessuten faglærerne mer administrativt arbeid.
Rock City
Rock City var et «nasjonalt ressurssenter for pop og rock», lokalisert i Namsos i Trøndelag. Stortinget vedtok å opprette senteret i 2005. Senteret ble åpnet av daværende kulturminister Anniken Huitfeldt 11. november 2011. I 2012 hadde senteret 30 000 besøkende. Namsos kommune var største eier i Rock City med 30 prosent av aksjene. I tillegg hadde selskapet ytterligere ti eiere. Etter flere år med økonomisk turbulens, ble Namsos kommune fra mai 2013 eneeier. I 2015 ble virksomheten besluttet avviklet.
Historie
Namsos konkurrerte lenge med Trondheim, Oslo, Halden og Stavanger om å få det nasjonale opplevelsessenteret for pop og rock, en kamp Trondheim vant (noe som resulterte i Rockheim). I stedet fikk Namsos det nasjonale ressurssenteret for pop og rock samt opplevelsessenteret for trønderrock.
Stortingsmandat
I mandatet fra Stortinget står det at «Rock City Namsos skal være et ressurssenter for profesjonell musikk. Senteret planlegger med tanke på å kunne tilby nye utdannings­retninger basert på sektorens ønsker og behov. Rock City hadde som mål å bidra til profesjonalisering av bransjen, og det også planlagt å formidle rockens historie.»
Flashman at the Charge
Handling
Selve handlingen i roman starter under Krimkrigen; Flashman forsøker å unngå å bli sendt til Krim, men det lykkes han dårlig med. Han får i oppdrag å sørge for sikkerheten til en av dronning Victoria s slektninger, og må dra til Krimhalvøya der det pågår harde kamper. Han havner midt i sentrum for kamphandlingene, og derfra må han legge ut på en reise tvers over Asia for å forsøke å redde den britiske kolonien India fra en russisk invasjon.
Rock City
Økonomi
Rock City gikk med et underskudd på 2,2 millioner kroner i første driftsår (2011) og 8,9 millioner kroner i underskudd i 2012. I 2012 hadde Rock City budsjettert med 2,12 millioner kroner i billettinntekter på opplevelsessenteret, men inntektene endte på én million kroner. Rock City måtte derfor kutte i budsjettet for 2013 og måtte kutte åtte av tolv årsverk. Revisjonsselskapet PricewaterhouseCoopers dokumenterte i februar 2013 en rekke feil og mangler ved styringen i Rock City. Rock City hadde i mars 2013 opparbeidet seg en negativ egenkapital på over 10 millioner kroner i tillegg til et investeringslån på 20 millioner kroner, etter at selskapet hadde mottatt over 50 millioner kroner i offentlig støtte hvorav over 13 millioner kroner fra Kulturdepartementet fra 2006 til 2012. For å bidra til å unngå konkurs ettergav kommunen i mars 2013 husleie for 7,5 millioner kroner for årene 2011 og 2012 samt 600 000 kroner til da i 2013.
30. mai 2013 ble virksomheten reddet fra konkurs ved at Namsos kommune skjøt inn 3,7 millioner kroner i egenskapital, overtok ressurssenteret og ble eneeier.
Tanja Logvin
Tanja Logvin (også skrevet Tatjana Logwin, født 25. august 1974) er en østerriksk håndballspiller. Hun spiller for Aalborg DH i Danmark, og er den største stjernen i klubben. Hun har tidligere spilt for Hypo Niederösterreich og Krim Ljubljana. Logvin scorer ofte mange mål, og er en sentral spiller på det østerrikske landslaget. Hun lagde blant annet 60 mål på de 5 kampene Østerrike spilte under VM 2005.